
DR.31.3.2010 55 

 
Jadi Tuan Yang di-Pertua, setakat itu sahajalah yang dapat saya jelaskan 

tentang perkara-perkara yang dibangkitkan berkaitan Kementerian Pengajian 
Tinggi. Saya ucapkan berbanyak-banyak terima kasih kepada semua Ahli Yang 
Berhormat yang telah memberi pandangan dan cadangan untuk kita menambah 
baik perkhidmatan sektor pengajian tinggi negara. Sekian, terima kasih. 

Timbalan Yang di-Pertua [Datuk Dr. Haji Wan Junaidi Tuanku Jaafar]: 
Terima kasih Yang Berhormat Menteri. Sekarang saya ingin menjemput Menteri 
dari Kementerian Perdagangan, Antarabangsa dan Industri. 

 

2.51 ptg. 

Menteri Perdagangan Antarabangsa dan Industri [Dato' Mustapa 
Mohamed]: Bismillaahir Rahmaanir Rahiim. Assalamualaikum warahmatullaahi 
wabarakaatuh, salam 1Malaysia. Tuan Yang di-Pertua, terlebih dahulu saya ingin 
mengucapkan terima kasih kepada Ahli Yang Berhormat yang telah menyentuh 
isu-isu berkaitan dengan Kementerian Perdagangan Antarabangsa dan Industri 
semasa perbahasan Titah Diraja. Secara umumnya ada empat isu besar yang 
dibangkitkan:  

(i) berkaitan dengan daya saing ekonomi negara kita; 

(ii) pentadbiran lesen import ataupun AP dan juga berkaitan 
dengan lesen import AP bagi kenderaan dan gula; 

(iii) berkaitan FTA antara ASEAN dan negara China; dan 

(iv) berkaitan dengan FDI ataupun pelaburan luar (foreign 
direct investment). 

Yang pertama Tuan Yang di-Pertua, berkaitan dengan daya saing 
dibangkitkan oleh Yang Berhormat Kuala Krau. Beliau mencadangkan supaya 
diadakan pendekatan holistik dalam meningkatkan daya saing negara. Saya 
hendak maklumkan bahawa ini merupakan agenda penting kerajaan untuk 
meningkatkan daya saing negara dan langkah-langkah telah pun dilaksanakan 
khususnya oleh Yang Amat Berhormat Perdana Menteri sekarang ini dalam 
memastikan bahawa kedudukan Malaysia dalam ranking yang dibuat oleh 
beberapa badan antarabangsa meningkat dari semasa ke semasa. Kita mengakui 
bahawa masih banyak lagi perlu dilakukan tetapi kita tahu bahawa langkah-
langkah sedang dilaksanakan akhir-akhir ini akan memberi kesan dalam tempoh 
terdekat.  

Untuk makluman Ahli Yang Berhormat, prestasi daya saing Malaysia 
terdapat dalam tiga laporan antarabangsa iaitu:  

(i) Doing Business Report oleh World Bank;  

(ii) World Competitiveness Yearbook oleh Institute of 
Management Development di Switzerland; dan 

(iii) Global Competitiveness Report oleh World Economic 
Forum yang juga dari Switzerland.  

 Saya ingin sentuh salah satu daripada laporan ini iaitu yang diterbitkan 
oleh World Competitiveness Yearbook 2009 yang diumumkan pada bulan Mei 
tahun lalu, di mana kedudukan kita berada pada tempat ke-18 daripada 57 buah 
negara berbanding dengan ke-19 tahun sebelumnya. Tahun 2008 tempat ke-19, 
tahun 2009 kedudukan ke-18. Dari segi kecekapan perniagaan, Malaysia berada 
di tempat ke-13 iaitu satu peningkatan kedudukan berbanding tahun sebelumnya.  



Jadi Tuan Yang di-Pertua, setakat itu sahajalah yang dapat saya jelaskan tentang perkara-perkara yang dibangkitkan berkaitan Kementerian Pengajian Tinggi. Saya ucapkan berbanyak-banyak terima kasih kepada semua Ahli Yang Berhormat yang telah memberi pandangan dan cadangan untuk kita menambah baik perkhidmatan sektor pengajian tinggi negara. Sekian, terima kasih. Timbalan Yang di-Pertua [Datuk Dr. Haji Wan Junaidi Tuanku Jaafar]: Terima kasih Yang Berhormat Menteri. Sekarang saya ingin menjemput Menteri dari Kementerian Perdagangan, Antarabangsa dan Industri. 2.51 ptg. Menteri Perdagangan Antarabangsa dan Industri [Dato' Mustapa Mohamed]: Bismillaahir Rahmaanir Rahiim. Assalamualaikum warahmatullaahi wabarakaatuh, salam 1Malaysia. Tuan Yang di-Pertua, terlebih dahulu saya ingin mengucapkan terima kasih kepada Ahli Yang Berhormat yang telah menyentuh isu-isu berkaitan dengan Kementerian Perdagangan Antarabangsa dan Industri semasa perbahasan Titah Diraja. Secara umumnya ada empat isu besar yang dibangkitkan: (i) berkaitan dengan daya saing ekonomi negara kita; (ii) pentadbiran lesen import ataupun AP dan juga berkaitan dengan lesen import AP bagi kenderaan dan gula; (iii) berkaitan FTA antara ASEAN dan negara China; dan (iv) berkaitan dengan FDI ataupun pelaburan luar (foreign direct investment). Yang pertama Tuan Yang di-Pertua, berkaitan dengan daya saing dibangkitkan oleh Yang Berhormat Kuala Krau. Beliau mencadangkan supaya diadakan pendekatan holistik dalam meningkatkan daya saing negara. Saya hendak maklumkan bahawa ini merupakan agenda penting kerajaan untuk meningkatkan daya saing negara dan langkah-langkah telah pun dilaksanakan khususnya oleh Yang Amat Berhormat Perdana Menteri sekarang ini dalam memastikan bahawa kedudukan Malaysia dalam ranking yang dibuat oleh beberapa badan antarabangsa meningkat dari semasa ke semasa. Kita mengakui bahawa masih banyak lagi perlu dilakukan tetapi kita tahu bahawa langkah- langkah sedang dilaksanakan akhir-akhir ini akan memberi kesan dalam tempoh terdekat. Untuk makluman Ahli Yang Berhormat, prestasi daya saing Malaysia terdapat dalam tiga laporan antarabangsa iaitu: (i) Doing Business Report oleh World Bank; (ii) World Competitiveness Yearbook oleh Institute of Management Development di Switzerland; dan (iii) Global Competitiveness Report oleh World Economic Forum yang juga dari Switzerland. Saya ingin sentuh salah satu daripada laporan ini iaitu yang diterbitkan oleh World Competitiveness Yearbook 2009 yang diumumkan pada bulan Mei tahun lalu, di mana kedudukan kita berada pada tempat ke-18 daripada 57 buah negara berbanding dengan ke-19 tahun sebelumnya. Tahun 2008 tempat ke-19, tahun 2009 kedudukan ke-18. Dari segi kecekapan perniagaan, Malaysia berada di tempat ke-13 iaitu satu peningkatan kedudukan berbanding tahun sebelumnya.